C 15/66
RO
Jurnalul Oficial al Uniunii Europene
12.1.2022
Miercuri, 19 mai 2021
proiecte care utilizează hidrogenul din surse regenerabile sau cu emisii scăzute de dioxid de carbon – cu scopul de a promova decarbonizarea prin intermediul hidrogenului, acolo unde acest lucru este vital pentru a menține competitivitatea utilizatorilor finali; ia act de necesitatea de a se asigura proporționalitatea compensației și de a se evita dubla subvenționare a producției și a utilizării, crearea de nevoi artificiale și denaturările nejustificate ale pieței; cere dezvoltarea rapidă a unei scheme-pilot pentru CCfD, în special pentru oțelul curat; subliniază că achizițiile publice de soluții sustenabile, cum ar fi oțelul verde pentru construcții sau renovare, pot contribui, de asemenea, la o cerere tangibilă și previzibilă; reliefează că politicile axate pe cerere ar trebui să fie coerente cu alte măsuri de politică și să facă obiectul unei evaluări detaliate a impactului pentru a evita efectele negative asupra sectoarelor mari consumatoare de energie care se confruntă cu concurența internațională; 41. constată că, în unele dintre cadrele de reglementare actuale, există obstacole în calea utilizării hidrogenului; încurajează Comisia și statele membre să adapteze aceste cadre de reglementare pentru a stimula cererea de hidrogen și a elimina factorii de descurajare, cum ar fi incertitudinile juridice; 42. îndeamnă Comisia să promoveze piețele principale pentru tehnologiile pe bază de hidrogen din surse regenerabile și utilizarea acestor tehnologii pentru producția neutră din punct de vedere climatic – în special în industria siderurgică, a cimentului și în industria chimică – ca parte a actualizării și aplicării noii Strategii industriale pentru Europa; invită Comisia să evalueze opțiunea de a recunoaște oțelul produs pe bază de hidrogen din surse regenerabile ca o contribuție pozitivă la îndeplinirea obiectivelor de reducere a emisiilor de CO2 la nivelul întregului parc de vehicule; îndeamnă, totodată, Comisia să prezinte în curând o strategie a UE pentru oțel curat, care să includă un accent adecvat pe utilizarea hidrogenului din surse regenerabile; 43. reamintește că sectorul transporturilor este responsabil pentru un sfert din emisiile de CO2 din UE și este singurul sector în care emisiile nu au fost reduse în raport cu valoarea de referință din 1990; subliniază potențialul hidrogenului ca unul dintre instrumentele utilizate la reducerea emisiilor de CO2 ale modurilor de transport, în special acolo unde electrificarea completă este mai dificilă sau încă nu este posibilă; accentuează că instalarea infrastructurii de realimentare este necesară pentru a stimula utilizarea hidrogenului în sectorul transporturilor; subliniază, în acest sens, importanța de a revizui Regulamentul TEN-T (rețeaua transeuropeană de transport) (20) și Directiva privind infrastructura pentru combustibili alternativi pentru a asigura disponibilitatea în întreaga UE a unor stații de realimentare cu hidrogen accesibile publicului, incluzând obiective concrete de integrare a infrastructurii pentru hidrogen în sistemele de transport; salută intenția Comisiei de a dezvolta o infrastructură de realimentare cu hidrogen în temeiul Strategiei pentru o mobilitate sustenabilă și inteligentă și de a revizui Directiva privind infrastructura pentru combustibili alternativi; subliniază, în plus, necesitatea de a crea sinergii între strategiile TEN-T, TEN-E și privind combustibilii alternativi, care să conducă la instalarea treptată a stațiilor de alimentare cu hidrogen, însoțită de cerințele tehnice esențiale și de standarde armonizate bazate pe o evaluare a riscurilor; 44. accentuează că, datorită caracteristicilor hidrogenului, acesta reprezintă un bun candidat pentru înlocuirea combustibililor fosili și reducerea emisiilor de gaze cu efect de seră pentru anumite tipuri de transport; subliniază că utilizarea hidrogenului în forma sa pură sau sub formă de combustibil sintetic sau de biokerosen este un factor-cheie al înlocuirii kerosenului de origine fosilă în domeniul aviației; subliniază, de asemenea, că hidrogenul este folosit deja, într-o măsură limitată, în sectorul transporturilor, îndeosebi în transportul rutier, în transportul public și în anumite segmente ale sectorului feroviar, în special în cazul în care electrificarea liniei nu este fezabilă din punct de vedere economic; evidențiază că este nevoie de o legislație mai strictă pentru a stimula utilizarea combustibililor cu emisii zero, precum și a altor tehnologii curate, inclusiv a hidrogenului din surse regenerabile, și, odată ce acești combustibili vor fi pe deplin disponibili, pentru a iniția, eventual, utilizarea lor pentru vehiculele grele și în transportul aerian și maritim; 45. invită Comisia să intensifice cercetarea și investițiile în cadrul Strategiei pentru o mobilitate sustenabilă și inteligentă și să evalueze dacă Directiva privind energia din surse regenerabile trebuie revizuită pentru a asigura condiții de concurență echitabile pentru toate soluțiile de energie din surse regenerabile în transporturi;
Cercetarea, dezvoltarea, inovarea și finanțarea 46. subliniază importanța cercetării, dezvoltării și inovării de-a lungul întregului lanț valoric și a realizării de proiecte demonstrative la scară industrială, inclusiv de proiecte-pilot, precum și a introducerii lor pe piață pentru a face hidrogenul din surse regenerabile competitiv și accesibil ca preț și pentru a finaliza integrarea sistemului energetic, asigurând în același
(20)
Regulamentul (UE) nr.
1315/2013 al Parlamentului European și al Consiliului din 11 decembrie 2013 privind orientările Uniunii pentru dezvoltarea rețelei transeuropene de transport și de abrogare a Deciziei nr.
661/2010/UE (JO L 348, 20.12.2013, p. 1).